
Jlaririi consessuum versio haec latina , quo facilius promtiusque cum, quem intendimus, 
ferat fructum, tum quid argumenti singuli contineant , tum quo in libris arabicis loco 
inveniantur, ante omnia necessarium fuerit indicasse. Sive enim ponantur lectores, li- 
brum hunc in manum sumturi ea tantum de causa , ut e versione, non tam ad plausum 
Arabi aut linguae gtrmanicae conciliandum , quam ad explicandum dictorum Nostri 
sensum facta, propioris sermonum ejus egregiorum cognitionis gaudium hauriant, 
nihil rationi convenientius videbitur, quam eos quaesituros esse, quid hic porrigatur, 
quidque sibi legendum eligant ; sive statuantur alii, qui labore isto, nisi viae duce , 
attamen amico comite per regiones, non adeo frequenter, ut Sudetorum valles et 
Him-alaja noster , visitatis, uti voluerint, molestum cis futurum apparebit, diutius in- 
vestigare, consessus Haririi, quem in sermone arabico legere constituerent , ubi in 
versionis libro latine redditus extet. Itaque, praesertim cum hoc volumine , primum 
edito, consessuum ordo , qui in editionibus arabicis obtinet, plane non servatus sit, 
sed hinc illinc collegerimus, quod placuisset, epigraphe vero nihil indicet praeter 
nomen, rarius ab argumento, saepius ab urbe vel regione i/iditum, ubi factum, quod 
narratur , contigerit ; in quo haud dubie morem inscriptionum Corani Suratarum 
imitati sunt hujusmodi oratiotuim conditores } quid in sequentibus paginis invenias, 
accuratius describendi officium suscipiemus. 

Canccrinus, scilicet consessus, in libris arabicis XVII , ita dictus est, quod 
ducentis verbis seriem proverbiorum continet, ordine recto ilidemque verso legendam. 

Sangarensis , XVIII, comparationem vasis vitrei et delatoris nectit cum nar- 
ratione de vicino malo. 

Cargcnsis , XXV , monstrat Abu S eidum nudum , vestes mendicantem , enumt- 
rantemque septem neccessitates hiemis. 

Nomadicus, XXVII , describit vitam moresque Beduinorum, sive Nomadum , 
dum narratur, uti Hareto, quaerenti amissam camelam, Abu Seidus furatus est equum. 

Saddensis vel Zaadensis , XXXVII , Abu Seidum ostendit accusantem filium 
suu/n inobedientiae , sive quomodo concilianda sint praecepta honoris cum pauper- 
tatis protervia. 

Tajlisensis , XXXIII, pingit Abu Seidum distortum ore , mutataeque in dete- 
rius fortunae adversitates. 

Sabidensis , XXXIV, exponens, ut Abu Seidus Hareto ingenuum pro servo 
vendidit , alludensque ad Ioscphi Iacobitae historiam , commentatur sententias, omne 
nimis vile esse carum, frustraque moneri cupiditate coecos. 

Schirasensis, XXXV, est allegorica. Abu Seidus loquitur de filia virgine 
elocanda , intendens vinum, et de occisis, intendens vini utres. 

Malatiensis , XXX VI , specimina logogriphorum , sive aenigmatum verbalium, 
exhibet , quibus proponuntur dua verba permutanda cum aliis duobus respondentibus , 
quae conjuncta unum efficiant vocabulum significans. 

Taniticus, XLI , tradit orationem de emendanda vita, nec non invitationem 
ad bibendum vinum , ab Abu Scido profectas , qui concionatoris partes sustinuerit 
misericordiamque inculcaverit, dum ipsius filius ageret mendicum. 

His notis consessus, qui annexo volumine extant , sufficienter putamus desi- 
gnatos. Candidum autem et aequum lectorem Deo O. M. commendamus, Domitium 
Orientis et Occidentis etiam atque etiam rogantes, ut eum votorum omnium salubrium 
faciat compotem, ab omni malo servet integrum! — 

Caocerinus. 


Narravit Haret filius Hammami. Deprehendi loco quodam dissito, oculos tollens, 
juvenes quosdam physiognomia ingeniosorum praeditos et stellarum noctis pulchri- 
tudine, occupatos in vehementissime disputatione et praeter modum flammante con- 
troversia ; quos ut adirem impulit cupido societatis et opinata fructus concertationis 
decerpendi jucunditas. Cum autem adhaesissem coetui eorum, istarumque marga- 
ritarum memet inseruisem Cio, ac interrogantibus: tune probatus es in praeliorum 
fervore et inter alias tuam quoque demittere soles situlam? neutiquam respondissem, 
e belli spectatoribus sum, Cliis confossionis et percussionis non annumeror, atque illi, 
desistentes me ultra sciscitari, aenigmatibus proponendis fluminis instar iterum sese. 
immisissent, en! in medio circuli et corona sodalitii senex, quem extenuaverant curae 
ventusque emaciaverat venenatus, ut adeo calamo evasisset siccior et capris came nu- 
datis glabrisque macrior. At quoties respondebat miranda prodebat, et Sahbani 
memoriam obfuscabat quando disserebat; laetitia perfundebar ob aitem, qua praeditus 
erat scopum percutiendi, quaque totam catervam supereminebat, excellentiam. Nec 
destitit omnia obscura exclarare, omnique collineare jactu, donec vacuae erant pha- 
retrae et quaestio simul ac responsio quiescebat. Videns igitur homines alimentis 
carere et ad jejunium cogi, disputationem implicitis verbis denuo instituendam innuit, 
eamque ut aggrederentur admoniti cum regessissent, euge! quis vero ma- 
teriam porrigit? num scitis — inquit — sermonem, cujus terra est coelum et 
aurora vespera, duobus textum jugis, duobus splendentem coloribus, sonantem in duas 
plagas, duabusque apparentem faciebus; qui, quando oritur ab Oriente, satis lucet et, 

quando exsurgit ab Occidente, mirum in modum fulget? Dixit, et multitudo, quasi 
taciturnitas ei immissa, aut divinitus ut silerent mandatum esset, nullus eorum locutus, 
nullius lingua verbulum effata est. Hinc, quoniam eos conspiciebat mutos ut pecora 
et tacentes ut statuas, jam, inquit, longinquum vobis praefinio terminum prolongo- 
que morae funem; tum vero hic locus sit congregationis et diremtionis statio; et, si 
ingenia vestra liberalia se praebuerint, laudabimus, sin ignitabulum frustra percussum 
fuerit, ipsi ignem eliciemus. Responderunt: per Deum! in talis maris profundo 
nobis non estubi natemus, nec pascuum nobis in ejus littorejrelaxa cogitationes nostras 
a molestiis, gratificare donum paratam numerando pecuniam, et assume nos fratres, 
qui saliant quando salis, et praemium solvant quando postulas. Ad haec aliquantisper 
vultum demisit, dein vero, dictis, inquit, vestris audiens sum et obsequens: theses 
ergo meas excipite, et tenete quae aliis tradere possitis: Homo beneficiis mancipatur; 
multum benefacere est generosi; nota ingenui colligere laudes; gratiam promereri 
idem est ac felicitatis arborem sibi fructuosam facere; indicia liberalitatis praenuntia 
laetitiae ; adhibere comitatem gignit amicitiam; nexus amoris flagitat sinceritatem; 
veritas sermonis ornat linguam; sermo disertus fascinus cordium; rete voluptatis 
pernicies animarum; taedium creaturarum mali mores; prava cupido fugat pietatem; 
inhaerere prudentiae habena salutis ; vitiorum exagitatio vitium pessimum ; perstringere 
lapsus labefactat amicitias ; sincera mens donum nobilitat; salutiferum donum pre- 
tium precum; difficultates suscipere allevat sequentia; spes auxilii facilia reddit 
officia; praestantia principis multitudo subjectorum; amicorum concordia calumnia- 
torum odium; praemium laudationum collatio donorum; praemium donorum conse- 
cutio votorum; in errorem ducit egredi fines; transgredi finem hebetat aciem; mores 
negligere perdit pietatem; debitorum se oblitum simulare producit inobedientiam; 
evitare suspiciones dignitates auget; dignitates efferuntur adeundis periculis; magni- 
ficae existimationes ope fatorum; facta gloriosa exiguum sperando; longa cogitatione 
emedullatur sapientia ; summum dominationis lenire imperium ; contumucia amittuntur 
expetita; in terroribus certant viri; animisque contendentibus differentiae dignitatum; 
affingente legato mendacia administratio deficit; rebus collabentibus ingruunt terrores; 
profert patientia victoriae fructum; dignissimus laude industriosissimus quisque; ob- 
servantia tua imponitur amico te curandi officium; amicitiae servorum visitatione 

dominorum; ornamentum morum praestare fidem; cognoscuntur fratres lenienda 

tristitia j propelluntur inimici defendentibus amicis; prudentes probantur societate 
•.» stultorum ; respicere finem cavet exitia; evitare dedecora extendit famam; turpis in- 

justitia dispellit fidem; indoles ingenuorum in arcanis probatur. Tum perrexit: haec 
verba ducenta eruditionem et adhortationem continent; quique ea isto ordine deduxerit, 
ille nec contra disputantem nec dissentientem habebit; at qui ordinem cupit inver- 
tere, agedum! in calce ea redire faciat*), Arcana, dicens, penes ingenuos, et praestans 
fidei natura injustitiam dispellit, malaque fama extendit dedecus. Atque hoc tractu ea re- 
trahere continuet, nec vereatur, usque dum attigerit articulum extremum margaritarum- 
que ultimam, et beneficia multa et plena praestare ipsum hominis beneficium est. Dixit 
relator: Postquam itaque sermonem suum elegantem non minus ac utilem in medium 
protulerat, et experientia edocti eramus, quantum alia prae alia excellat oratio, praestan- 
tiam autem in manu Dei esse, qui eam tribuat cuicunque velit, quisque nostrum se 
suspendit ab ejus lacinia, ultroque opum suarum particulam ei largitus est. Meum 
vero donum accipere noluit, non paupero, regerens , discipulos meos. Tum ego: est 
Abu Seid, quamquam forma tua externa concidit et desedit genarum aqua. Et ille, ego 
is sane, utut extenuatus et exsiccatus et extremo marcore confectus sum. Ibi eum re- 


• ) Sententiis isti* retrogrado ordine legendi» partim idem, partim alini •cusus, «emper commodo», prodii. 
Non injucundam fuerit verba ambirn iiivem quid latine exprimant appo«itnm ridere llabeo» itaque. Coa- 
«iliu «uni pene» ingenuo»; fidei natum praestans diapcllit injuntitiam; turpi» fama extendit dedecru; mrtna 
pericnlorum cavet malo» exitus; cernuntur atulti tocietate prudentium; amici probantur propulsione inimico- 
rum; lenitur tristitia allevantibus eam fratrihu»; fide» eogno«citur dum boni more» «errantur; provinciarum 
felicita» progreditur ex observantia erga principe* ; accurata custodia sufficit pro circumspectione ; oportet 
laborem expectatae attemperare laudi; victoriam mereri fructu» est patientiae; cirro roMnntiis innotescunt 
rerum atatn»; deficiente prodente administratione inutili» fit legatu» ; crescentibus pretii» apparent digerentia 
animorum ; quando de excellentia contendunt viri, ipsi terrores de excellentia videntor contendere; necessitate 
urgente multa est instantia; cum dominatu conjuncta castigatio prinripuro; summum sapientiae enucleare ro- 
gitationes ; multum aperare prohibet ab. agendo; magno dignitas comparatur officiis praestandis; bonor animorum 
in adeundi» periculis; elatio gradus auget suspicione»; evitare inobsequentium gignit officiorum exsecutionem ; 
amicitiam oblivisci perdit more»; migrare fine» hebetat aciem; transgredi extremum idem est ac penitus «ese 
in errorem immergere; vi exigere petita supervacanea facit munera; merce» munerum eat profusio laudum; 
praemium delatorum odium amicorum; pectori» rectitudo hilaritatem ejnt fulcit; commodus statu» praeitan» 
'r* efficit auxilium; notitia impedimentorum difficultate» leviores fuit; rogatio pretium est beneficii; munera 

dare prodit bonam mentem; sincere amicitia lapsu» abolet tegitve; exagitare male facta pessimum est flagi- 
tium; quaerere saintem est habena prudentiae consiliumve eju»; persistere abstinentem prodit sapientiam; 
mali mores dedecorant ingenii dotes ; taedium animorum perniciem afTcrt caritati ; rete rordium est incantatio 
loquelae ; diserta lingua ornamentum narrationum ; sincera adhortatio producit amicitiam ; vinculum amiritise 
flagitat comitatem; hilari incedere vultu est signum liberalitati» ; initium felicitatis promereri gratiam; acqui- 
1 rere laudes ingenua, quod (avaro) recondere divitia»; mos prompti egregia perpetrare; multa et perfecta be- 

neficia praestare ipsum hominis beneficium eat 

prehendere coepi, quod modo versus Orientem modo versus Occidentem vagabundus 
tenderet; sed primo aversus , dein iterum sese convertens, dolente corde declamavit: «a 

Fortuna gladium suum contra me strinxit aciemque acuit, ut me terreret} 

Somnum extraxit palpebris meis crudeliterque fluere fecit oculorum venam, 

F.t circumegit me in climatibus, ut adeo peragrarem Orientem seca remque Occidentem, 

Et in omni tractu quotidie mihi sit ortus et occasus} 

Sic peregrinantis persona mutata est, mutante eam migratione. 

His effatis abiit trahens axillas jactansque manus. Nos vero modo oculis eum 
persequebamur, modo ei incidere contendebamus. Tum vero non moraLi sumus, quo- 
minus solveremus considendi nexus, et dispergeremur ut deliciae Sabae. 

Sangarensis. 


Narravit Haret Fil. Hatnmami: Proficiscebar aliquando e Syria, petens urbem 
prophetae, comitibus filiis Numeir, sociis omni bono et commodo instructis, etAbu 
Seido, retinaculo festinantis, solatio orbi, miraculo temporis , qui ob eloquentiam 
digitis monstrabatur. Et contigit cum pervenissemus Sangarum, ut mercatorum ali- 
quis convivium institueret nuptiale, ad quod sine discrimine arcesseret omnes, urbanos 
et deserticolas, ita ut vocatio ejus omnes in universum invitans ad nostram quoque 
perveniret Caravanam. Annuimus itaque invitatori et accessimus ad epulas, ubi hospes 
omne genus cibos proponebat, quod jucunditatem afferret ori et placeret oculis. Pos- 
tremo vitreum adtulit, quasi ex aere congelatum, aut conflatum ex atomis volitantibus, 
aut ex aetheris luce fusum , aut ex cortice nitentis margaritae concinnatum, copia im- 
pletum jucunda, diffundente sese litum liquore, latice Tasnimi iuspersum, pulcherri- 
mum non magis aspectum praebens, quam jucundissimum exhalans odorem. Quo 
praesente cum incenderentur cupidines et experiundi appetitus, jamque eo esset per- 
ventum, ut impetus fierent in venationem ejus, et. in diripiendo audiretur exhortatio, 
exsiluit Abu Seid furentis instar, et aufugit quantum a pisce se separat lacerta lybica. 
Nos continuo enixe rogavimus ut rediret, nec esset similis Kudaro in tribu Thamudj 
ille vero, per resuscitantem e lapidibus mortuos! non redibo, inquit,nisi ablatum fuerit 
vitreum. Quare cum nullo modo ei gratificari possemus, utque jurijurando stare 
posset, abstulimus illud, mentibus licet cum eo avolantibus largeque fluentibus lacry- 
rois. Reversus igitur ad accubitus locum, non amplius sollicitus ob perjurium, interro- 
gatusque causam , cur surrexisset poculumque amandari postulasset, vitreum , inquit, 
delatoris partes sustinet, et ex multis inde annis juravi, nunquam fore utuntis idemque 
locus me et delatorem simul includat. Quid, reposuimus, tam grave sacramentum, 

quid ve tam vehementem execrationem tibi elicuit? Respondit: vicinum habebam, qui, 
biandiente lingua, corde favebat scorpionem, et, dum sermo fragranti similis fluebat 
melli, intus gerebat venenum letale. Cum hoc ut confabularer adduxit vicinitas, et 
grata dentium strictio decepit, ut inirem societatem) viriditas fimeti ejus allicuit, ut eo 
uterer compotore, et fallax exterius impulit, ut frui vellem ejus fragrantia. Sed cum 
familiaritem contraxissem, eum aestumans vicinum apparuit violentus vultur, 

cumque me ei associavissem ut amico vere tali, prodiit serpens fraudulentus) benigne 
tractabam nescius eum, si propius adspiciatur, ex illis esse, quorum gaudetur amis- 
sione, et affixus haerebam ignorans, eum, si dentes inspiciantur, talem inveniri, qui 
cura fugerit exultatur. Habebam autem puellam tam perfectae pulchritudinis, ut nulla 
cum ea certaret, puellam quae, quando velum deponebat, sol et luna erubescerent igni- 
busque ustularentur corda, quando labia diducebat ridendo, contemnerentur uniones 
et gratis divenderetur coralium. Vocem extollens ciebat luscinias, vinciebat cor intelli- 
gentis, descendere faciebat rupicapras et fascini babylonii veritatem confirmabat) 
legens sanabat laesum et vitam reddebat sepulto. Quin imaginabar in gutture ejtis 
psalteria Davidis ) canenti enim sese submittebat Mabad et apage ! vocabatur Ishako, 
apage! Psalterium quando pulsabat Sunem vilescebat, postquam coetui suo princeps et 
fidejussor gaudiorum visus erat) saltans cidares a capitibus defluere faciebat, et haud 
secus exhilarabat, ac guttae saltantes in poculis. Nimirum eam possidens despexi rnbros 
camelos omabamque consuetudine ejus collum gaudiorum. Quo fartum, ut vultum 
ejus a sole et luna defenderem, et memoriam abigerem e viis confabulantium noctu; 
sollicitus eram, ne ventus asportaret odorem formositatis, aut Satih eam hariolaretur, 
aut fulgur eam deferret illustrans. At propter miseram sortem meam et infaustum 
molestumque horoscopum accidit, ut crapula vetere vino nata impulsus, vicino dela- 
tioni dedito eam describerem. Cum sagitta jam tetigisset scopum, tum demum rediit 
intellectus, et persensi exitiale periculum et certam perditionem ejus, quod cribro illi 
mandatum erat) quamvis equidem pactus eram utenunciata reticeret, et quod enar- 
raveram custodiret ut secretum, etiamsi quando eum ad iram provocassem, et ille 
•ese arcana, quasi in thesauro reposita , servare, ut avarus recondit denarium, et 
vela (secretorum) nequaquam, etiamsi in ignem immitteretur, dilacerare praeten* 
derat. Enim vero, praetermisso posthac non nisi die uno aut dierum pari , urbis prin*. 
dpi praefectoque gubernanti visum est, regis sui portam petere, ut exerdtum deman- 

datum lustrandum offerret nubeque donorum irrigaretur } qua mente cum munus 
secum sumere vellet, quod illius animo conveniret, ut coram offerret, pretia dedit 
suis exploratoribus, largorum donorum promissionem addens, quicumque ipsum 
voti compotem facturus esset. Ibi vicinus meus perfidus arrepsit, ut expetitum daret, 
praefracto animo induens ignominiae loricam nec curans reprehensorem, praefecti 
aures aperuit , indicavitque quod ei secretum tradideram. Et subito familiares illius 
affluxerunt et ministri ad me convenerunt, quibus mihi injungebat, ut eum, mihi 
praeferens, margarita mea pretiosa honorarem, pretium quidem pro arbitrio statuens, 
tantaque me oppressit tristitia , quanta Pharaonem et copias ejus aquarum moles. 
Non desinebam propugnare, sed in cassum cedebat propugnatio , et deprecari, sed 
frustra erat deprecatio} nam quoties meam resistentiam crescere sentiebat, et augeri 
effugiendi cupiditatem, criminis me insimulabat, in flammas erumpebat et cum stri- 
dore dentes in me collidebat. Nihilo minus tamen lunam meam relinquere mihi ipse 
non largiebar et cor meum separare a pectore meo, donec minae nanciscebantur even- 
tum et increpatio desinebat in verbera} tunc metus persuasit, ut oculi mei nigredinem 
permutarem flavedine numeratae pecuniae, delatore quidem praemium praeter delicti 
conscientiam et dedecus ferente nullum. Ego vero ab eo inde tempore Deo fidem dedi, 
me in posterum nunquam velle conversari cum delatore} cujus cum natura propria 
sit vitreo, delationis imagini, sacramenti mei fluctus ad illud quoque pertingit} et haec 
est causa, cur dextram meam illuc non extendam. 

Vo« itaque, re exporita, ne reprehendite, quod per me in diripiendis pastillis dulciariis 
impediti sitis. 

Patet excusatio mei facinoris; et sane farciam rupturam, quocumque postum vetera 
et novo. 

Quamquam, quod vobis delibavi delicati termonis. 

Judicio sapientis, bellaria omnia suavitate longe superat. 

Dixit liaret Fil. Hatnmaml Non solum ratam habebamus hanc excusationem, 
sed etiam laeti oscula infigebamus malis ejus, quid mirum? regerentes, delatio et op- 
timum olim mortalium percussit, ut adeo lignatrix divulgaverit quae divulgavit. In- 
terrogantibus deinde nobis, quid egerit cum vicino delatore et amico male fido, post- 
quam delationis ei plumasset sagittam et vincula amicitiae scidisset} ille, resumsit, 
sese submittere et humiliare, deprecarique, per quos id commode fieri poterat, ego 

contra obstinare, eum nunquam amico vultu ad familiaritatem reducere, hestemumque 
revocare diem ; et sic, haud nutante eum arcendi proposito, nihil praeter repulsam 
ferebat. Attamen non male habebat eum increpatio, nec erubescebat ob perfricatam 
frontem, sed urgebat reconciliationis studia, novisque identidem instabat petitionibus, 
nec liberavit me quidquam a pertinacia ejus taedium afferente, nec illi voti consequendi 
spem praecidit, nisi quidam ex pectore vulnerato animoque saucio versiculi. His 
inerat, quod diabolum ejus averruncaret et in domicilio suo carceraret j his palam 
factis laetitiam dimisit nunquam conciliandam, clatnans vae! o exitium! desperavitque 
resuscitatum iri amicitiam sepultam, ut infideles opinantur de mortuis. Precibus 
ergo eum adorti sumus , ut versiculos recitaret et odorem eorum nos olfacere permit- 
teret; et annuit, hominem quidem properantem creatum esse adjiciens. Tum nullo 
contractus metu, nec flexus pudore ita cecinit: 

Erat mihi compotor, cui merum propinabam sincerumque amorem, amicum eum 
suspicam sollicitum ; 

Tum osoris instar me ab eo separavi, nam inventus est sanies fervens. 

Antequam eum tentaveram, habebam socium fidelem, sed spectatus est exente- 
ratus vituperandus; 

Confabulatorem eum elegeram, sed delicto ejus pectus meum vulneratum est. 

Quem opinabar adjutorem misericordemque, illum persensi execrandum et lapi- 
dandum; 

Quem imaginabar officiosum, .fusorio manifestatus est rebellis et vilis ; 

Quem ex physiognomia judicabam Zephyros spiraturum, nonnisi ventum flare voluit 
venenatum. 

Ipse, nullo a me affectus damno, morsu me laesit, quem desperat medicus ; 

Res ejus, cum separaremur, inconcussa stetit, aegrotans ego corpus abstuli. 

Non fuit gratus, abundans fructibus, sed terroribus, malus adversarius. 

Inde, cum eum expertus essem, dixi, utinarn plane non fuisset, nedum ut mihi esset 
compotor. 

In odium mihi adduxit ipsam auroram, nam et matutinum tempus repetitur delator; 

Et noctem me induxit ut amem, tenebrarum enim nigror speculator est tacitnrnus. 

Absit qui defert, etiamsi sinceram pollicetur amicitiam, delictum et vituperii plenum 
est quodcunque agat. , 

Dixit; et hospes, audito carmine et rhythmi», cum pulchram aestimaret lauda- 
tionem et vituperationem, in nobilitatis suae pulvinar eum promovens, principio lectuli 

sui honorifici assidere jubens, aliatisque decem patinis argenteis, mellis et sachari 
dulcedine repletis, haud idem, inquit, statuendum est in socios inferni etparadisi,necex 
aequo comparatur imioxius cum malefico. Haec certe vasa, quod secretorum adtinet 
retinentiam, piorum loco haberi debent. Quare ne ea ablegari jubeas, necHudum addas 
Aditis. Simul mandavit servo ut in mansionem ejus portarentur, quo pro lubitu iis 
uteretur. IlicAbuSeid ad nos accedens, nunc, dixit, legite Suratara victoriae, et vulnus 
laetamini consolidatum. Iam deus restauravit orbitatem vestram et pulchre rigata ex- 
hibuit cibaria, dulcedinumque sub umbra vos congregavit, (ut veritas dicti appareat), 
nonnunquam taedet vos alicujus rei, sed proficit vobis. Cum autem in eo esset ut pro- 
ficisceretur, ut et patinae sibi donarentur rogatum ivit, et convivatori , ad signa , dixit, 
comitatis pertinet, vas una largitum esse cum muneribus. Reposuit: utrumque tibi 
habe et insuper servum 5 mitte verba et abi in pace. Hoc audiens responsum Abu Seid 
prosiluit, gratiisque actis, quales hortus agit nubibus, nos in tentorium suum duxit, 
ubi, potestatem in dulcedines concessurus, manu versabat vasa suisque dispertiebatur. 
Dein nescio, inquit, utrum accusem delatorem, an gratias ei habeam, vel, utrum obli- 
visci studeam facinus ejus, an meminerim. Nam quamvis crimen commisit et. pessi- 
mam exercuit delationem, tamen e nube ejus larga ista fluxit pluvia et gladio ejus ista 
mihi parta est praeda. Iam vero animus fert redire ad catulos meos et, contentum hac 
irrigatione, nec me ipsum ultra, nec camelos fatigare. Quamobrem valedico vobis, 
amicitiae foedus intemeratum servaturus, vosque optimo custodi commendatos volo. 
Tum ascenso jumento, viam relegit, ad familiam suam revertens, et, jactanter pro 
grediente camela, discedenteque amico aspectu, reliquit nos ut symposium cui deest ' 
dominus, aut noctem cujus occidit luna. 


o 

Digitized by Google 


10 


Cargcnsis. 

Narravit Haret Hammnmita. Hiemavi in Carag exacturus debitum et perfe- 
cturus negotium, ac sensi tetricae tempestatis et frigidi venti hiemalis illic saevientis, 
quod me ad extremum fatigavit detinuitque ad ignem. Nec reliqui latibulum meum, 
nec desivi nutrire flammam , nisi ad necessarium officium compulsus aut ob preces 
publicas observandas. Ita necessitate coactus sum die , cujus aether admodum iratus, 
cujusque nubes valde fusca erat, egredi e nido meo, cura quadam me invadente. Et 
ecce senex nudus cutem , prae se ferens miseriam, caput circumvolutus trita vitta et 
cinctus veste striata, quam a postica parte per crura transmissam ventri applicuerat, in 
medio densae plebis turbae. Recitavit autem sine verecundia : 

Non testabitur vobis paupertatem meam veracior testis, quam nuditas mea tem- 
pore frigoris. 

Concludite autem cx eo, quod manifestum est calamitatis meae, ad internum 
statum et conditionem occultam; 

Et veremini conversionem scalae fortunae. Nam ego fui clarus dignitate;- 

Habitabam in abundantia et omnia cogente potestate, proderat aurum meum, 
hastae meae fuscae exitio erant; 

Lamentabantur camelorum agmina cum mane profisiscerer. Sed fortuna strixit 
gladios fraudis, 

Malorum pulverulentorum impetum renovavit, nec desiit vellere et extenuare, 

Donec domus mea deleta erat, et copiae meae evanuerant, perieratqde auctoritas 
mea inter mortales et fama. 

Et factus sum macilentus a calamitate et molestia, nudus involucri, derasus 
corticem. 

Fuso similis tum nuditate; non est mihi fomentum in media bruma 

Praeter tolis lucem et calorem carbonis. An vero vir liberalis et magnificus, vir 
ampli pallii, 

Me tegere velit nova aut vetusta veste, faciem dei quaerens, non gratias meas? 

Tum dixit. O possessores opulentiae, superbe trahentes syrma vestium! Qui 
accepit bona, eroget, et qui potest adjuvare, adjuvet! Nam mundus est deceptor et for- 

tuna mendax , potestas autem fallit ut spectrum et occasio fugit ut nubes aestiva. 
Equidem, novit deus, per diuturnum tempus hiemi obviam ivi cum iis , quae ei tole- 
randae sufficerent, necessitatesque ejus, antequam adveniret, praeparavi. Nunc vero, 
o domini mei! brachium mihi est pulvinar, cutis vestis mea et vola manus loco scu- 
tellae. Prudens exemplum ab hoc statu meo sumito ! Sane festinat mutatio fortunae! 

Felix ille, qui, se moneri passus ab aequali, praeparavit sese ad iter suum! Dicentibus 
autem nobis, produxisti tuam doctrinam, nunc revela nobis gentem tuam ; respondit: 
pereat qui gloriatur de ossibus putribus } gloria nonnisi in pietate est et doctrina 
sancta; tum cecinit:' 

Per vitam tuaml homo tantum filius diei praesentis; siquidem apparuit, non per- 
tinet ad hesternum; 

Et quae est gloria de esse putrido, nisi gloria ejus, qui suam sua persona glo- 
riam quaerit? , 

Posthaec resedit incurvatus, et praeceps delapsus tremens dixit, o Deus, cujus 
multa sunt beneficia, jussistique te rogare! benignus sisMohammedi ejusque familiae, 
mihi autem auxilio sis contra frigus et terrores ejus, ac destines liberalem, qui e suo 
peculio aliquid eligens me adjuvet, etiamsi nulla alia re, quam detonsae lanae manipulo! 

Perrexit relator: et cum manifestaret animum Azamiticum et eloquentiam 

Azmaiticam, oculorum meorum stricturae eum explorarunt, intuitusque mei catapulta 

* 

eum lapidavit; quo facto cognovi, eum esse Abu Saidum, nuditatemque ejus dolum 
venatorium. Ipse autem perspiciens, se a me agnitum ese, et verens, ne revelarem, 
dixit: juro per noctem et lunam, per stellas ct flores! hodie me non teget, nisi cujus 
bonum est tentorium cujusque panis humanitatis aqua est conditus. Quibus verbis 
quod intendebat cum bene intclligerem, etsi multitudo nesciebat, quid sibi vellet, nec 
non male affectus, qui eum invaserat, tremore et cutis horrore, apprehendi vestem 
pelliceam, quae die inserviebat vestiendo, noctu stragulum erat, eamque detrahens, 
accipe hanc, dixi, a me. Nec cunctatus induere coram cecinit: 

Benedictu*, qui me vestivit veste pellicee, quae ceu pluma me tutetur contra plu- 
viam touantis! 

Induit mihi eam sanguini cerdis mei cavens; caveatur ei a malo hominum et 
daemonum ! 

Hodie quidem laude mea operietur, cras vero serica paradisi. • 

* . • 

* \ 

Dixit, et cum fascinasset corda multitudinis varie ostentando scientiam suam, 
jecerunt super eum vestium pellicearum et tunicarum pictarum tantum, ut pondus 
eum incurvaret, vixque ab eo posset tolli, abiitqtie laetitia exhilaratus largasque 
Cargo apprecans pluvias. Et secutus eum, donec sublatus erat timor et coelum oppa* 
rebat sudum, dixi: vehementer sane te nfleeit frigus $ ne nudus sis posthac. Verum 
respondit: vae tibi! uon est justa praepropera reprobatio; ne festines vituperare 
injuria, nec constituas quid quod nescis ; per illum qui nitere fecit canitiem, bonum- 
que paret sepulcrum , ni nudassem me, frustratus abiissem et vacuo cophino. Tum 
intendit aufugere et, faciei suae instar ricae austeritatem induens, an nescis, inquit, 
morem meum esse, transire a venatione ad venationem, et deflectere ab Amruo ad 
Seidum (a Cajo ad Titum)? Video quam me impedis et adversaris ac alterum tantum 
me perdere facis, quam mihi profuisti. Mille me ergo, ut deus tibi condonet loquaci- 
tatem tuam temerariam, nec mea gratia omittas labores tuos delectationesve. Hic 
adtraxi eum ad me, ut solent ludentes, jocandoque comprimens, per deum! dixi, nisi 
ego te occultassem nudaque tua texissem, non consecutus esses dona, nec abiisses 
tectior quam cepe. Igitur remunera mihi quae in te beneficia contuli, et quod te texe- 
rim velaverirnque, eo ut mihi gratificeris reddendo tunicam, aut indices, quomodo 
hiemem tolerare possim. Ille vero me adspiciens obtutu mirabundi, et prae se ferens 
austeritatem iracundi, quod reddendam, inquit, vestem adtinet, longius absnm, ut id 
faciam, reditu diei hesterni praeteriti aut mortui in pulverem redacti; quod autem 
adtinet necessaria ad tolerandam hiemem, laudatus sit ille, qui obstruxit mentem 
tuam, memoriaeque tuae dissolvit vas, ita ut oblitus sis, quod tibi recitavi in taberna 
Succaritae : 

Advenit hiems, ejusque ex necessitatibus mihi sunt septem, si destillans forte . 
pluvia ab eis comparandis prohibet: 

Latibulum, bursa, clibanus, poculum vini post assam, jucnndaque conjux et vestis. 

Addidit: responsum curas abigens melius est quam vestis calefaciens. Nunc 
igitur firmiter tene, quod iterum recordatus es, et satis habe. Statimque aufugit, 
aimulque, ad calamitatem meam , vestis, nam per totam hiemationem tolerandus 
erat tremor. 

Nomadicus. 


Narravit Haret Hammamita f In primordiis praeteritae meae aetatis inclinavi 
ad commorandum inter scenitas, ut imitarer animos eorum superbos linguamque 
mere arabicam. Quare tollens syrma, ut cui non deest diligentia, incepi terram pera- 
grare sursum et deorsum, donec coegeram agmen mugientium et balantium. Deinde 
me contuli ad Arabes , compotatores regum filiosque sermonum ; tutissimamque re- 
gionem mihi habitandam dederunt ac cujusque dentis aciem contundendo a me pro- 
hibuerunt. Nec ulla me apud illos invasit molestia, nulla prorsus percussit sagitta 
statum meum, usquedum amiseram aliquando, nocte lunae illustratadumine, oaiue- 

i 

Iam lacte divitem. Nec acquiescebat anima mea, frustra quaerentibus quaesito- 
ribus, iliaque cum vinculo tuberi immisso fugiente, sed insilui in equum velocem 
saltu , collocataque in stapede hasta lenta tremulaque , totam noctem peragrans deser- 
tum , petivi omnem arboribus abundantem et vacuam regionem. Cum aurora vexilla 
sua explicaret et praeco convocaret ad preces, ibi tantum descendi a jumenti tergo, ut 
praecepta facesserem. Tum denuo circumvagabar in pascuis explorabamque apertos 
campos, non animadvertens vestigium, absque ut sequerer, nec terrae elationem, abs- 
que ut ascenderem, nec vallem, quin transirem , nec equitem, quin interrogarem. Sed 
haec diligentia mea erat cassa, nec quaerenti aquam scaturiebat fons; jamque oriebatur 
aestus meridianus, fervorque oblivisci faciens infantem mammae. Dies autem erat 
longior umbrik hastae et calidior lacrimis oculorum. Certus itaque, si non subirem um- 
braculum defendens ab aestu, refocillarerque somno, defatigationem milii contracturam 
morbum, deflexi ad arborem densam ramis frondosamque, ut sub ea dormirem usque 
ad occasum solis. Sed per deum ! nondum captaveramus quietem, nec ego, nec equus, 
cum conspicerem tendentem a sinistra ad dextram (felix augurium in avibus) figuram 
peregrinatoris, qui, locum pabulationis meae petens, intenso equi cursu appropin- 

quabat ad tractura meum. Quamvis autem invitus animadvertebam deflectentem ad 
diverticulum meum, deumque implorabam, ut me tutum praestaret ab hoste improvios *r 

irruente, spes mihi tamen affulsit fore, ut adveniret recitans appareretque hortator ad 
bonam frugem. Et cum non multum abesset ab arbore mea fereque descenderet in 
loco meo, repperi eum esse senem Serugensem, cinctum pera sua et sub axillis gestan- 
tem itineris apparatum. Cognovitque me et ipse, cum accessisset, oblitumque fecit 
perditae. Tum petivi, ut exponeret, unde veniret, manifestaque sua et abscondita 
narraret, recitavitque ex tempore, nulla interposita mora: 

Dic quaerenti internum rerum tuarum statum, tu mihi carus et honoratus es! 

Ego vero nuqc hanc, nunc aliam, seco regionem; modo hoc, modo illud, desertum 
noctu pererro. 

Viaticum meum, quod venor; ocrea, camelus; apparatus meus, pera et hastula. 

Quando descendi in urbem, hospitii coenaculum domus mea, compotore* sunt schidia. 

Nil mihi est, quo amisso contrister, aut doleam, si tempus auferre voluerit. 

Pernocto vacuus curae, animus se subduxit omni moerori. 

Dormio quantum satis palpebris, corde quieto a torrentibus aerumnis et aegritudine. 

Non cure quo ex poculo biberim, nec quid dulce ex amaro venerit. 

Quamvis minime licitum habeo, ignominiosa facere, ut irrigatione fruar. 

Si negotii quid tegat vestem ignominia, apage! qui illud velit conficere. 

Quando autem memet humiliaturus sim, caput submittens facinori malo, cum 
natura mea respuat infamiam ejus et vituperium? 

Fata potius quam malefacta ! Antiquius feretro ferri quam ad malas ferri actiones! 


Tum sublato ad me visu, ob causam, inquit, factum est, ut Kasir abscinderet 
nasum suum. Ibi ei narravi historiam camelae meae amissae, quasque hanc ob rem 
heri et hodie toleraverim molestias. Excepit me: desine curare quod abiit , nec moere 
ob illud, quod aufugit, etiamsi esset vallis auri plena. Nec reconciliare studeas eum, 
qui declinavit ab aura tua, incenditque tibi afflictionum ignem, vel si esset filius tuus 
proprius aut frater germanus. Tum dixit, nonne tibi placet ut dormiamus, evitantes . 

rerba et sermones? Nam corpora sunt lassitudine debilitata, meridies autem flammis 
dominatur, nec quidquam magis polit animum, languentesque recreat, quam somnus 
tempore meridiano, jtraesertim mensibus Nager (Iunio et Iulio). Respondi, hoc tui 
est arbitrii, nec tibi importunus ero. Instrato itaque humo recubuit seque dormire 
simulavit. Ego vero innitebar cubito, eo fine ut vigilarem, non dormirem. At somnus 

• i 

me oppressit, cum linguae essent frenatae, nec expergefactus sum, nisi cum nox jam 
subiisset auroraque fere splendescere inciperet, et ecce! ned Serugensis aderat, mte 
equus ephippio instructus. Noctem itaque transegi Nabegiticam Iacobiticaequc tristi- 
tiae, fervore capitis certans cum fervoribus diei, vigilantia certans cum stellis, cogitans 
modo de incessu meo pedestri , modo de reditu. Tandem, cum facies coeli ridendo 
nudaret dentes lucis, apparuit mihi eques sulcans campum. Cui signa veste mea 
dabam, sperans fore, ut ad me accederet. Sed nil curabat signa mea , nec miserebatur 
mearum molestiarum, sed ultra pergens commode, contemtus me feriebat sagitta. 
Unde celeriter cucurri rogaturus, ut me a tergo vectorem reciperet, patienter ferens 
ejus superbiam. Assecutus autem cum molestia, cum in eo gyrarem obtutum oculi 
liberum, vidi camelam meam ejus esse jumentum, amissamque ab eo inventam. Nec 
in mora habui quidquam, quominus eum de gibbo dejicere, habenaeque extrema 
ei rapere studerem , clamans, ego possessor, qui eam amisitj mihi lac ejus et foetus j 
nec similis sis Aschabo, nec mihi simul et tibi molestias crea. Ille vero increpare et 
blandiri, perfrictae frontis, sine verecundia. At, cum modo acerbum, modo lenem, 
modo leoni similem, modo submissum se praeberet, oppressit nos Abu Said, indutus 
pelle pardi, irruens ut fluctus effusus. Quod animadvertens metuebam, ne hodiernus 
dies fieret ut hesternus, et luna ejus similis esset soli ejus, adjicererque duobus coriariis, 
(qui nunquam e deserto redierunt), evaderemque fabula de vere existente, nec aliud 
mihi videbatur, quam eum monere pactorum oblitorum et hesterni facinoris. Obte- 
stanti autem per deum, veniretne hodie reconciliationis causa, an ut me perderet, re- 
spondit: avertat deus, ut eum trucidem, quem sauciavi, addamque samumo nocturno 
diurnum! Status tui explorandi gratia adveni, et ut sinistrae tuae essem dextra. Tran- 
quillato ibi pectore meo et discusso metu, exposui historiam camelae et, qua socius 
meus se operiret, impudentia. Quo facto illum adspexit, ut leo lustri adspicit praedam ; 
tum coram eo hastam extendens juravit per illum, qui lucere fecit auroram, sese, nisi 
aufugeret ut serpens, et loco praedae contentus esset reditu, hastam suam adducturum 
esse, ad sorbendam venam ejus jugularem, etiamsi intercederet filius aut amata. Pro- 
jecta igitur camelae habena, fuga se proripiens, evasit celerrimo cursu. Tum me 
allocutus est AbuSeid: tene et frena eam; nam duarum rerum pulcherrimarum est 
altera, et noxa una levior est quam biuae. PerrexitHaretHammamita. Et dubitabam, 
reprehenderemne eum, an gratias ei agerem, utilitatemque compensarem cum noxa. 

At, quasi quis ei msusurrasset, quod corde tegebam, aut quasi hariolatus esset, quae 
interna mea turbabant, hilari facie ex adverso me respiciens, recitavit lingua volubili: 

O frater, patienter ferent injurias, prae fratribus germanis et affinibus! 

Si te male habuit hesternus dies mea causa, jam exhilaravit te hodiernus. 

Condona igitur et procul abjice et gratias ot reprehensiones! 

Adjecit: equidem sum promtus ad iram, tu vero ad lacrimas promius esj 
haud itaque convenimus. Mox conversus secabat superGciem terrae, et bucephalus 
ejus cucurrit, quo cncurrit. Ego vero, non cunctatus conscendere jumentum, re- 
versus sum ad propositum , donec adtigi mansionem , expertus res et reculas. — ' 


Saadcnsis. 

Narravit Haret Hammamita haecce. Procerus ut hasta et agilitate praevertens 
onagros ascendi Saadam ; cujus cum adspicerem pulchritudinem et spectarem viridi- 
tatem, interrogavi industrios narratores, quem illa includat ex nobilibus et fodinis 
honorum? eum ut sumerem prunam lucentem in tenebris et auxilium in oppressio- 
nibus. Et describebatur mihi judex, amplus ulnam (liberalis), abundans statum (dives), 
Taimimita genus et indolem. Nec in mora habui quidquam, quominus saepius visi- 
tando et largas copias erogando illi appropinquarem, usque dum echo vocis etscara- 
beus eram domus j et vesciturus meile ejus laurique (cui similis erat) odores odoratu- 
rus, nunquam non interfui disceptatorum litibus, convictum et defensum conciliare 
studens. Cum autem aliquando judex consideret una cum nobilissimis viris, die con- 
ventus et congregationis, intravit senex tritus plumas ( vestem ) , tremorem simulans, 

qui acutis perlustrans concilium oculis narrabat, adversarium sibi esse, qui non sponte 
secutus sit Discessit ergo paullum, sed haud diutius abfuerat, quam rutilans durat 
scintilla, aut indicium nutus, cum in modum leonis juvenem adduceret et, Deus, dice- 
ret, corroboret et a conniventia custodiat judicem! Iste filius meus, calamus corruptus, 
gladius rubiginosus, ignorans praecepta aequitatis, imbibit contradictiones repugnan- 
tiae. Nam quando equidem progredior, fugam ille capit, quando arabice loquor, barbare 
ille garrit, quando ignem accendo, extinguit, quando asso, cineribus inquinat; quamvis 
ex eo inde, quo repsit, tempore, usque dum adolevit, curam ejus sustinui et benignis- 
simus educatorum et altorum fui. Iudex grave id habuit, quod ille questus erat, et 
omnes, qui circumsedebant, oculos in eum defixerunt; tum ita incepit. Testor repu- 
gnantiam ex orbitatibus unam esse, imo saepius oculo frigidius (jucundius) esse, prolem 
omnino non habere! Regessit adolescens, quem hic sermo ira affecerat: Per illum, 
qui constituit judices ad justitiam excercendam, et illis tradidit habenas (regimen) 
probitatis et decisionis! nunquam ille vocavit, absque ut dixerim Arnen, et praetendit 
quid, absque ut crediderim, nec peregrinationi se dedidit unquam, quin et ego Nazi- 
raeatum susceperim, nec ignem protudit, quin accenderim; ut comparandus sit viro 
quaerenti Rachamarun ova aut volatum a camelis flagitanti. Resumsit judex: quanam 
re te defendere possum et tuam probare obedientiam? Contra ille: Ex quo tempore 
vacuus fuit pecuniae et tentatus est inopia, imposuit mihi ut linguam petendo exerce- 
rem, et pluviam deprecarer ex nubibus gratiae; ut redundaret potus suus, qui subse- 
disset, et coalesceret, quod fractum esset in statu suo. At cum me edocere inciperet et 
virtutes animam decentes mihi exponeret, cor meum intelligere fecit, aviditatem esse 
rem laboriosam, exosi quid cupiditatem, gulositatem movere nauseam, mendicari esse 
probrum; in cujus rei testimonium poetae dictum recitavit, qui mire hoc argumen- 
tum versibus expresserat et venuste dolarat ciMumromnis. 

Contentus sit infima sorte, et in ea acquiescat ut ille, penes quem et pauxillum 
est multum. 

Abstineas ab ariditate, quae non desinit humiliare dignitatem ejus, qui ad ipsam 
ascendit. 

Existimationem tuam custodi, eamque defende, ut leo defendit jubas suat. 

Et patiens sit, si quid ingruit egestatis, ut solent constantes, animoque aequo. 

Nec sursum pelli tinas aquam pudoris, etiamsi dives promitteret, quantum 
ambae manus capiunt, 

3 

Generotu» est qui, cum affectus est oculus ejus, palpebras laesas tegit a con- 
spicientibus; 

Et qui cum triverit vestem suam sericam, non consultum habet terere etiam genas. 

Dixit; at austere contraxit vultum senex, tetricus; et irruens in filium cum 
detestatione, increpavit ita. Tace, o inobsequens! qui me praefocas et angis, instar- 
ossis guttur praecludentis. Vae tibi! matremne tuam docere vis concubitum, aut 
nutricem tuam lactatum? Iam conflictatur scorpio cum vipera, et pulli vix depulsi 
intento cursu versus admissarios prosiliunt. Dein, quasi eum poeniteret eorum, quae 
ex ore suo nimis celeriter elapsa essent, et amore ad reconciliationem adigeretur, aspi- 
ciebat oculo propenso, submittebatque alam blandientem (lenem se simulabat), per- 
gens: Vae tibi, o mi fili! non jussi sunt contenti esse, nec interdicti sunt submissione, 
nisi qui divitiis suis quaestum faciunt et arte sua lucrantur; verum qui necessitatibus 
sunt pressi, illi excepti sunt in his legibus prohibitoriis; pone autem, te ignorasse 
hano accuratiorem explicationem, nec pervenisse ad te quod circumferri solet, nonne 
tu tamen adversatus es patri tuo, in iis, quae dixit et probavit? 

Ne acquiescas in oppressione et injuria, quo dicatur en! magnanimus et patiens. 

Et probe circumspicias, utrum terra sit vacua plantarum ut cincta arboribus. 

Vultumque averte ab eo, quod tibi suadere voluut imprudentes; quod pretium 
arbori sine fructu? 

Propelle jumentum tuum a mansione, qu4 siti laboras, in oram, ubi defluit pluvia. 

Atque largam tibi expete irrigationem cx copia nubis; et si ambo manus tuae ad- 
sperguntur, proficiat tibi consecutio! 

Quod si non obtines, in repulsa non est dedecus, quam jam ante te tulerunt 
Moses et Pinebas. 

Finivit Index vero, cum animadverteret sermonem et facta juvenis sibi 
repugnare, et quod se exornarit laude sibi non conveniente, succensente oculo 
eum adspexit, an prima, dicens, vice Taimimita et altera Kaisita? phui! qui destruit 
quod dixit, et varios induit colores, instar daemonis sylvatici hominibus et brutis 
inimici (Rhuli). Regessit juvenis: Per illum, qui te posuit elavem veritatis 
et arbitrum creatorum 1 ibi demum dedoctus sum, cum sollicitudines me invase- 
runt, et ex eo intellectus meus rubiginem contraxit, quo undique repulsas tuli. 

Ubi enim est porta aperta, ubi dona propatula? Num superest, qui lubenter dona offerat 
et, cum cibus ab eo petitur, dicat, teneas!? Respondit judex: Inter multas aberrantes a 
scopo sagittas una tamen solet ferire, nec omnis nubes fulgurans decipit; discerne nu- 
bes, quando observas (sapis), nec testare nisi quod exploratum habes. Senex cum 
videret judicem irasci pro liberalibus , et aegre ferre omnes homines avaritiae insimu- 
lari, scivit verba sua prosperatum iri, illum quippe liberalitatem suam esse demon- 
straturum; ideo non cessavit ponere rete suum et ad ignem (intell. opportunum) 
pisces suos torrere, sed ita illum allocutus est: 

O judex! cujus sapientia et clementia firmior est quam Radwa (mons). 

Nunc ille in ignorantia sua contendit, toto in mundo non esse fratrem (similem) 
pluviae largae. 

Nescit enim te esse ex societate, quorum dona (tam larga), quam manna et co- 
turnices. 

Largire ergo, quod eum depellat, pudore suffusum, a mendacio asserti sui. 

Ut et ego redeam laetus, laudans quod me, cum beneficio affeceris, tum in lite 
sustentaris 

Dixit; et sermone delectatus judex ei abunde ex divitiis suis impertiebatur; 
quo facto conversus ad juvenem, vituperii sagittas in eum infixit, vidisti, inquiens, 
vanitatem opinationis tuae, et errorem suspicionis? Ne igitur posthac festina vitu- 
perando, nec dola lignum antequam probasti; et cave ne recuses obsequium patri 
tuo; nam si iterum morem non geres, continget tibi a me, quo dignus fueris. His 
dictis juvenem poenituit et confugit ad genua patris sui, tum surrexit properan- 
terque abivit; senex quoque secutus est canens: 

Quem fortuna injuria aut noxa affecit, adeat judicem Saadae! 

Liberalius, ejus detrectat laudibus antecessorum, aeque ac defatigabit posteros. 

Addidit historiam referens: Ambigui, habeamne senem illum pro noto, an 
pro ignoto; usque dum aggrediebatur iter suum; ibi clanculum induxi animum, ut 
eum sequerer, vel usque ad domicilium, eo fine, ut perspicerem arCana ejus et co- 
gnoscerem, qua ex arbore petat ignem. Abjectis ergo protinus negotiis, tendi quo ille 
tendit; nec ille desivit progredi, me pone sequente, et longius discedere, me appropin- 

quante, donec uterque nostrum alterum conspiciebat, et ambobus amicis certa con- 
tingebat agnitio. Hic ille laetitiam prodidit et deposuit tremorem dicens: qui se 
fratrem (i. e. notum) celare vult, non evadit. Tum non amplius dubitavi, illum esse 
Serugensem, nec enim ulla erat habitus diversitas. Proinde festinavi ad eum, ut 
manu prehensa salutarem, et quaererem, quid boni aut mali acciderit. Ille vero-, 
en filium fratis tui obsequentem ! Et continuo dereliquit me proripiens sese. Iuvenis 
autem parum aberat, quin rideret, dejn aufugit ut ille aufugerat. At ego redii, eos 
ipsos postquam cognoveram, nescius licet ubi uterque versaretur. 


Taflis ensis. 


Narravit Haret Hammamita. Deo summe laudando memet ab adolescentia 
inde obstrinxeram, nunquam, quoad possem, differre preces, et peragrans quamvis 
deserta aut lusui deditus vacuis horis, semper observabam stata precationis tem- 
pora, cavens crimen negligentiae. Quando igitur alios in itinere comitabar et de- 
scendebam in statione aliqua, voce precantis eam salutabam, strenue observantem 
pietatis officia imitans. Cum autem Taflisum intrassem et forte una cum inopum 
multitudine precatus essem, instituentibus nobis abitum, processit senex, torturam 
oris simulans, tritus vestes ct vires, et ita locutus est: Adjuro eum, quj, creatus 
ex generosorum materia, lac nobilium suxit: nonne qui mihi pauxillum tem- v* 

poris impenderit et oris effatum aliquod perceperit, optionem deinde habebit, 
remunerandique et recusandi tenebit arbitrium? Promissis ergo donis congregati ho- 
mines, montium instar, immoti manserunt. Ille vero, pulcherrimum eorum silentium 

• i 

et modestiam prudentiae (testem) animadvertens, ita verba fecit: Vos, qui videntibus 

dominamini oculis et sensibus claris! Nonne adspectus relationis vices explet et fu- 
mus indicat ignem? Splendet canities, apparet debilitas, graviter premit infirmitas, 
morbus est evidens, ut adeo ignominiose pateat interna conditio. Attamen et ego per 
deum! ex iis fui, qui regnant et abundant, praesunt et regunt, persequuntur et asse- 
quuntur, benefici sunt et superbi ; sed non desierunt calamitates mihi evellere adipem, 
et vicissitudines fortunae memet extenuare, usque dura sedes evaserat desertum et 
manus vacuitas. Defecerunt arbores, amaruit vita, vociferantur prae fame pueri et 
vel ossiculum dactyli masticare posse cupiunt Nec ego hoc probrosum abscondita 
vobis detegendi negotium subii, nisi postquam, pressus infelicitate, distortus ore, 
provectus aetate, nihil usquam inveni O utinam non superstes in vita mansissem! 
Tum ejulavit more dolentis et recitavit voce tenui: 

Queror coram misericorde, laudibus venerando, mutationem et inimicitiam fortunae, 
Casusque, qui silicem meum percusserunt et gloriae meae structuram dissolverunt, 
Frangentes arborem meam. At eheu! cujus ramos mali casus frangunt,) 

Sterilemque fecerunt mansionem, nt abeundum esset, palmis exarefactis. 

Ac circumvagantem et intereuntem reliquerunt. Patior paupertatem et angores ejus 
Postquam dives fui, dominus opulentiae, qui manicas suas raptabat in deliciis} 

Cujus decutiebant frondes beneficia captantes, cujusque ignem laudabant noctu 
migrantes. 

Sed hodie nunquam ei fortuna, quae favit, favisse videtur; 

Declinat, qui eum alias visitabat, et qui beneficia petebat^ agnitionem aversatur. 

An vero juvenum quemquam contristet adspectus infelicis senis, quem sua de- 
cepit fortuna, 

Ut dispellat curas, quae eum angunt, et corrigat statum, qui eum dedecorat? 

Pergebat narrator: Praesens multitudo eo adducta est, ut in eum inquireret, 
occulta ejus elicere et peram ejus excutere gestiens} hinc dixerunt: iam cognovimus 
ponderis (rhythmi) tui pretium et trutinae tuae perspeximus copiam; nunc fac 
resciamus tui rami arborem et retege velum a prosapia tua. Verum ille avertit 
vultum, ut cui graviora imponuntur, quam praestare possit, aut Gliae mraciantur 
natae , et incepit exeerari necessitatem moeruitque, veluti qui aquam decrescere 
sentit ; dein pronuntiatione quidem distincta, submisso vero et fraudulento sermone, 
recitavit: 

Fer vitam tuam! non cujusvis rami fructus dulcis radicem indicat suam. 

Ede autem, quod tibi porrigitur jucundum, nec inteiroga mei de ape sua. 

At distingue, cum prelo subjiciuntur uvae, primum musti tui ab acetoso, 

Ut pro parte majus aut minus statuas pretium, et vendas totum; 

Nam ignominiosum est ingenio solerti, imbecillitatem in intellectum illabi. 

• 

Dixit} et complacuit multitudini acumen ejus et astutia, fefellitque fructus, 
quamvis morbosi, pulcherrimus} unde collegerunt, quod amborum brachiorum com- 
plexu conderet et ambabus manibus distenta occultaret lacinia, alloquentes: Heus 
tu! advolasti ad puteum parum habentem aquae et attigisti alveare vacuum} accipias 
igitur hocce residuum, nec aberrasse te a scopo, nec etiam feriisse aestimans. Sed ille 
sese eos liberalium loco habere affirmavit et acceptioni gratiarum actionem junxit; 
tum conversus scissam trahebat vestem et, terram percutiendo, diripiebat viam. Dixit 
vero, qui hanc historiam retulit: Ibi mihi visum est, eum externum habitum machi- 
natum esse et artificium incedendo adhibere; surrexi itaque, eandemque ingressus 
semitam vestigia pone legebam, illo limis me adspiciente et fugiendo prohibente, 
donec vacua erat via et veritatis manifestatio non amplius praesepiebatur. Hic laeto 
et hilari oculo me intuitus est et sincerum se praebuit, postquam similando deceperat, 
inquiens: ego te sane cogito fratrem alacritatis, qui quaerit societatem; expetisne 
socium, qui adjuvet te et vicissim adjuvetur, quique expendat pro te, dum vicissim 
erogetur pro ipso. Respondi: si talis mihi contingeret, conveniente gauderem forte. 
Regessit: iam invenisti; hilaris ergo sis! et honestus quidem tibi contigit, adhaereas 
ergo! Dein, postquam risui aliquamdiu indulserat, repraesentavit vultum bene ha- 
bentem, etecce! erat senex Serugensis, absque ullo corporis morbo dubiove in faciei 
characteribus. Maxime igitur laetatus, tum quod eum offenderam, tum ob morbi 
vanitatem, intentus eram reprehensioni ob pessimam agendi rationem; sed ille prius- 
quam taxarem aperuit os recitando: 

Veste prodii lacera, ut dicerent: pauper est, qui transigit tempus iniquum; 

Et hominibus memet paraplegia laborantem monstravi, quam saepe enim hoc 
modo jam obtinuit cor meum expetita! 

Sin lacera non fuisset vestis, non miserti essent mei, nec, si defuisset paraplegiae 
simulatio, voti damnatus essem. 

His adjecit: non superest hac in regione pratum herbosum, nec in incolis 
ejus, cujus teneamur desiderio ; quod si tu te mihi comitem praebere vis, via nobis 
est eadem. Profecti ergo sumus, et per integrum biennium eum comitatus sum, 
jamque statueram societatem ei praestare quamdiu viverem, cum tempus recusans 
dirimeret. — 


Sabidensis. 


Narravit Haret Hammamita. Cum secarem desertum, Sabidum petens, comi- 
tabatur me juvenis, quem usque ad pubertatem educaveram. Mores ejus perfecte 
boni erant, et moribus meis adsuetus cognoverat, quid me juvaret; quare nunquam 
desiderium meum praetergrediebatur, nec in petendis rebus scopo aberrabat. Haud 
dubium est, quin propinquitas ejus cordi meo necessaria esset; euiuque elegeram mi- 
nisterio raeo, sive domi versarer, sive in itinere. Hunc tempus omnia perdens abri- 
puit, cum Sabidum nos contineret. Ego vero, cum ejus robur evanuisset et quiesceret 
spiritus, annum perseveravi non deglutiens cibum, nec inclinavi in juvenem alium, 
usque dum solitudinis incommodis et molestiis, quas stando et sedendo persentisce- 
bam, eo adactus sum, ut in margaritae locum sphaerulam vitream substituerem, et 
quaererem, qui deficientis vices expleret. Hoc consilio me contuli ad homines, qui 
in foro Sabidensi servos vendere solebant, et dixi: cupio servum qui, horsum 
moveatur aut prorsum, placeat, et laudem mereat, cum tentetur; utque sit talis, 
quem crumenae produxerint et monetae protraxerint in forum. Omnes ibi annue- 
bant petitioni et assiliebant et brevi conquirere promittebant. Sed conficiebant lunae 
novae circuitum suum, et convertebantur plenae et deficientes, absque ut ullum 
promissorum illorum praestaretur. Itaque, cum viderem venditores oblitos vel simu- 
lantes oblivionem, animadvertens, non omne, quod laeve est, secare, nec aliud 

cutem meam tam bene scabere, quam proprium unguem, reprobato rem aliis commit- 
tendi instituto, cum auro et argento in forum egressus sum, ut mancipia mihi pro- 
ducere juberem et sciscitarer pretia* Ibi mihi occurrit vir capistratus vitta, qui juve- 
nem cubito tenens dixit: 

Visne emere juvenem industrium, forma et moribus excellentem. 

Qui, quodcunque ex eo quaeras, bene respondet; si tu loqueris, memoria tenet; 

Quando lapsus fueris, surgas! vocat; in ignem currit, si jubes; 

Qui, vel unicum diem societati adhibitus, observat te; quacunque re contentus 
esse jubetur, contentus est; 

Multa quamvis praeditus astutia, tamen nunquam mentitus est, nec quidquam 
praetendit; 

Allicienti non praebet aurem cupiditati, nec commissa evulgare secreta licitum habet, 

Semper amem novi quid profert, quodcunque agat, et in carminibus pariter ac 
in prosa superior est? 

Per deum! nisi angustia vitae et pueri nudi, esurientes, separarent, non vendi- 
dissem eum regno toto Cosrois. 

Dixit; at ego conspiciens staturam ejus rectam et pulchritudinem sinceram, 
existimavi unum ex juvenibus horti beatitudinis videre et exclamavi : hic non est 
homo, verum honorando nihil minus angelo! Dein eum de nomine suo interrogavi, 
non tam resciendi ductus cupidine, quam ut viderem, quomodo se haberet lingua 
ad faciei venustatem. Sed, nec dulce nec amarum edens verbum, nec servae sese 
nec ingenuae filium sermone prodebat. Protinus ergo me averti inquiens: phui hae- 
sitationem tuam turpem! Ibi immersus in risum, mox colligens sese , caput ad me 
convertit et declamavit haecce: 

O tu! cujus exardet ira, quod non prodam nomen meum; sic non agit aequus. 

Si nihil aliud tibi, quam hujus expositio, cordi est, ausculta! ego sum Iosephus, 
ego Iosephus! 

Iam ego tibi velum retexi; si sapis, cognovisti; sed dubito an cognoveris. 

t 

Dixit; et carmine ejus abiit ira, et direptus mihi est intellectus, quasi incanta- 
tione. Ita enim attonitus eram, ut non amplius inquirerem et obliviscerer Iosephi 
justi historiae; nec alia restabat cogitatio, quam ut eum licerer domino ipsius et 

explorarem pretii, quod solverem, summam, existimans: certe te adspiciet ille limis 
et nimis altum indicabit pretium. Sed non tondebat eodem mecum circulo, nec ubi 
ego affixus haerebat, verum inquit: servo, si parvi constat, et levis est eum compa- 
randi difficultas, dominus benedicit et amore ad jungitur j quare, cum ego sane prae- 
feram, ut hic tibi juvenis carior sit levi pretio, quod tibi indicaverim, pende sis du- 
centas drachmas ct gratiam mihi habe quamdiu vivis. Et statim paratam illi solvi 
pecuniae summam, ut solvit quis pro re vili et licita, nec venit in animum, quod 
omue vile sit carum. Cum autem percussa utrinque manu emtio stabilita et discessus 
constitutus esset, lacrimis manarunt oculi juvenis, non ut quiete pluviam demittit 
nubes, et accedens ad dominum inquit: 

Maledicat tibi deus! num qualia ego tum venditur, ut satientur parvuli 
esurientes? 

Et num secundum legem aequitatis, ut obligar muneri, quod mihi imponi nequit, 

Et tentcr terrore alio post alium? Quamvis qualis ego, cum tentatur, non terretur. 

Nonne probasti me et perspexisti sinceritatem nulla fraude mixtam? 

Quoties me constituisti rete venationi, abii cum fera in laqueis meis; 

Imposuisti mihi molestias, et obsequentem me praebui, quamvis inesset difficultas. 

Quaenam est res invisa, qua non tentatus sim, quae praeda, cui consequendae 
non auxiliatus fuerim? 

Nec manifestarunt dies crimen a me comnqissum, ut animi tranquillitas in dis- 
junctione possit ostentari. 

% 

Vitium tu nullum, gratiae sint deo! in me offendisti clandestinum aut apertum. 

Quomodo tibi ergo facile esse potest, me ex oculis tuis remevere ut fabri abji- 
ciunt schidia? ' 

Et qui potuisti, me spernendo, te ipsum humiliare? Nam vendor sane ut merces 
aut supellex. 

Nonne ego existimationem meam ab hoc (contemtu) custodivi, ut sermones 
tuos, quo die serio constituebatur sepaTatio? 

Dixisti: profecto! quiconque licitetur hunc equum, nec commodatur, ncc venditur. 

. Equidem haud minoris sum quam ille equus generosus, indolem sed tuam su- 
perat illius indoles; 

Praeterquam quod ego, cum vendar, canam: perdant me, at qualem perdunt 
juvenem! 

t 

Istis versibus auditis intcllcctoque sermone senex, altum postquam traxerat 

suspirium et ita lacrimarat, ut alienis etiam lacrimae oborirentur, filii, dixit, loco 

4 

bime juvenem habui et, nisi Tinum me defecisset et extincta esset lampas, nunquam 
reliquisset nidum meum, usque dum secutus esset feretrum. Iam video quantum 
cum incessit doloris, et medius fidius! lenis et placidus homo est. Visne ad conso- 
landum cor ejus et propulsandum dolorem mecum pacisci, ut emtionem rescindas, 
quando te precaturus sim , nec grave habeas , quando tibi molestus fuerim ? Nam 
in historiis selectis, a fidis auctoribus in syntagma redactis, legitur: qui mercatum 
cum fratre initum remittit, ei deus remittit peccata sua. Pudore coactus, quamvis 
multa corde volutabam, promisi. Iuvenis ibi propius accedens frontem senis exoscH- 
labatur, qui lacrimis ex genis libere delabentibus cecinit: 

Tranquillo «it animo! caput meum pro te devoveo, quodcunque molesti dolori* 
et miseriarum tubeas, 

Haud longum e>t discessu* spatium, nec remoti renovandae conjunctioni» cameli, 

Ope grata potentissimi creatori*! 

Adjecit: trado te optimo domino, et sublata amiculi lacinia abiit. Iuvenis 
autem perseveravit in gemitu et ejulatu donec, milliaris spatio emenso, rediens ad 
tranquillitatem, sedato lacrimarum fluxu, ita me compellavit. Scisne cur flevi et quam 
ob causam ejulavi? Reposui: discessum a domino te, ut fleres, commovisse credo. Illo 
contra: ego sum in fluvio et tu etiam in fluvio es; vestrum autem alter piscator, alter 
praeda; dein cecinit: 

Non fleo, per deum! propter amicum diremtum, nec propter amissa delecta- 
menta et gaudia, 

Sed lacrimarum fluxus ex genis profunditur ob occultum ejus obtutum, si quando 

, eum in re quadam figit; 

Quem scilicet abdit, dum perfecerit et (socius) perdiderit sculptos, candidos, 
splendentes. 

Vae tibi! nonne hi oculi caesii tibi indicarunt, me libenun esse, quem ven- 
dere vetitum? 

Cum praeterea et nomini Iotepho indicium incst clarum? 

Dixit; etassirailavi verba ejus per contradictiones Indentium et jocantium me- 
thodo; ille vero indurescens, more veridici, mundabat se a luto servitutis. Circumvaga- 

bamur ergo in rixa, quae ad alapas usque progrediebatur tandemque in judicium 
procedebat. At judex , cum statum rei luculenter exposuissemus, suratamque nostram 
praelegissemus, dixit: nonne, quite commonefecit, excusandus est, et qui te cavere jussit, 
indici aequiparandus? Sane, non defuit officio suo, qui edocuit! Ex iis enim, quae 

x 

commemorastis, clare prodit, juvenem quidem monuisse, te vero non abstinuisse, sin- 
cerumque tibi illum dedisse consilium, te vero non servasse. Tege igitur et occulta 
stupentis cordis morbum, nec illum, sed te ipsum reprehende. Cave autem ei inhaereas 
cupiasque eum possidere servum, qui liberae cutis nec exponendus est venditioni. 
Nam pater ejus heri ante solis occasum eum adduxit et propaginem a se emissam, 

i , 

quemque non alius quam ipse possideat, confessus est Interrogavi: an novisti patrem, 
quem deus affligat? Reposuit: quasi ignorari possit Abu Said, quem impune licet 
convitiis adspergere, de quo delatum est ad omnes judices, qui cum nullo non habuit 
negotia. Tum ego incensus ira nonnisi in Deo auxilium esse exclamavi et, cum jam 
aufugisset tempus , quasi ex delirio redii, certus, vittam illam fuisse rete fraudis et 
domum venationis. Et demittebatur visus meus ob id quod expertus eram, juravique 
non amplius negotia habere cum capistrato , quamdiu essem victurus, nec desinebam 
lamentari ob cmtionem frustratam et ignominiam inter sodales. Ad quae judex, videns 
iram meam et excandescentiae ardorem, haec effatus est. O vir! quod perdidisti pe- 
culii tui, monitor tibi est) nec crimen erga te commisit, qui te expergefecit. Sapien- 
tiam igitur hauriens ex eo, quod in te ingruit, cela hunc casum amicos tuos, semper 
tamen mali, quod te obruit, inemor, ut recordatio tuos tueatur nummos. Ac indue 
mores viri, qui, patiens cum tentatur, positum ob oculos exemplum probe considerat. 
Quibus dictis eum valere jussi, indutus veste pudoris et tristitiae, trahens syrma animi 
stupidi et falsi , instituique Abu Saidum aperte prosequi convitiis, et in aeternum me 
ab eo separare. Proinde evitabam latibulum ejus et recedebam ab ejus adspectu, donec 
me oppressit in via angusta et salute propensi impertivit Ubi ego nihil aliud, quam 
austero vjiltu prospicere et tacere. Sed ille, quid, inquit, tibi venit in mentem? 
Nasum extollis supra socium tuum? Regessi: oblitusne es, quod decepisti et fraudasti, 
et patrasti facinus tuum, quod patrasti ? Tunc increpuit ore subsannans et recitavit 
me reconciliaturus: 

O ta! qui vultum avertit tnccensent et auttcrut, 

Et reprehendent plumat subdit sagittis, 

'Dicitque: nam liber venditur ut venditur niger? 

Parce! nam non primus id feci, ut opinaris, 

Iam ante vendiderunt Iosephum Iacobitae, at quale* illi! 

Praetera juro per domum, ad quam iter dirigit religiosus, 

Et per ambeuntes dispertis antiis macilentos, 

Quod non suscepi hoc negotium ignominiosum, dum supererat drachma. 

Excusa igitur fratrem et abstine vituperare more insipientium. 

Adjecit: excusatio quidem mea jam patet, tuae autem monetae perierunt. 
Quod si me horres et a me deflectis, nimium tristis ob amissos nummos, scias velim, 
me non esse eum, qui mordeat bis et binas calcare faciat prunas; sin animum applicas, 
morem gerens avaritiae, ut vindices, qui retibus meis inhaeserunt, obolos, deplorentur 
a plorantibus technae tuae. Dixit HaretHammamita : hoc sermone suo decipiente et vic- 
toriosis praestigiis suis coegit me, ut in sinceram cunveo amicitiam redirem, meque 
ei benevolum praeberem. Post tergum itaque jeci facinus ejus quamvis execrabile. 


ScHirasensi 


Sr 


Narravit Haret Hammamita. Cum ambularem Scbirasi, offendi praeconem, 
qui praetereuntes, properantes licet, sistebat, et praeterire nec ego potui, sed, ne pas- 
sum quidem ultra progressus, ad eum deflexi exploratum, quae sit gemma indolis, 
et an pro floris specie fructus se habeat. Et ecce singuli eum circumdabant, plu- 
ribus ad eos confluentibus. Cum autem festivo frueremur sermone, laetiore quam 
pulchrarum cantus puellarum, jucundiore quam lac uvarum, oppressit nos lace- 
ratas indutus vestes, qui duas fere aetates pervixisse videbatur, lingua haud impe- 
dita salutans, et diserte instar disertissimi alloquens. Cum vero amiculi cingulum 

arctius attraheret, ut solent condonaturi, populum quidem ob laceras vestes con- 
temtus invasit, oblitum, quemque in duabus rebus suis minimis spectari virum 
(corde et lingua). Proinde ad demonstrandam eloquentiam provocare, lignumque 
ejus vilissimis quibuslibet lignis accensere coeperunt, dum hic ne verbulum quidem 
prodebat, nec ullam ostendebat sui notam, donec ingenia eorum perspexerat, prae- 
ponderante aeque ac levi cognito. Tandem vero, cum, quae occultabant, elicuisset, 
et quae abscondebant, in liquidum produxisset, ita locutus est: O homines! si 

scissetis sub operculo vinum latere merum, non contemsissetis laceras vestes in- 
dutum, nec ei boni quid inesse prorsus negassetis. Simul doctrinae suae fontes 
et eximias sui notas promatiare sivit, quae singularem excitabant admirationem, 
dignae, ut auro liquefacto scriberentur. Dein vulnerato omni pericardio, omni- 
busque cordibus ad ipsum attractis, movit ad abitum et paravit discessum. At 
congregata multitudo, a lacinia ejus se suspendens, cursum fluctus inhibuit, in 
quiens, tu poculi tui notam nobis ostendisti, jam fac cognoscamus et ampullae ple- 
nitudinem et medullam. Hic ille tacere, ut quem moeror suffocat, dein ejulare 
adeo, ut misericordiam moveret. Continuavit referens. Ita cum lac vix mixtum et 
jam coagulatum, artemque ac in scopo feriendo fortunam Abi Saido consuetam ani- 
madverterem, accuratius senem consideravi, macore vultus et tenuitate faciei utens 
indicibus) et re vera ille erat ipse. Tamen boc secretura occultavi ceu morbum in- 
testinum, et, quamvis ille non opinabatur, fraudem texi. Ejulatu demum finito, se 
a me cognitum esse intellexit et ridibundo me adspexit oculo , tum flebili voce haec 
effatus est. 

Dei imploro misericordiam, submittens memet ob peccata, quibus tergum meum 
oneravi ! 

O homines! quot ego vetustos, obesos, optimis adtributis praedito», occidi ia 
rorantibus (pratis)! 

Nec timui possessorem, qui exigeret talionem aut pretium, 

Semper, cum peccatum perfecissent, judiciis me subtrahens. 

Nec evigilavit anima ex errore, pertinax in occidendis illis, 

Donicum apparens in vertice canities me prohibuit. 

Ex quo enim incanuerunt tempora, nec vetustioris, nec junioris uuqunm fudi 
sanguinem. 

Nunc autem, quo me videtis, statu et sorte tristi versor, 

Possidens puellam quae, postquam diu domi mansit innupta et seclusa, amorum 
fere praeterlapso tempore, 

Tamen expetitur matrimonio, ut pudica, quae virum possit laetare, solet expeti. 

Sed, si gratum facere volo, minus centum drachmis ei dotandae non sufficiant, 

Cum manus mea ne unam quidem contineat, terra sterilis, coelum nuhium 
, expers sit; 

An ergo quisquam me juvet, ut eas afferre possim, puella comitatas delectabili, 

Et purget curas smegmate suo meas, et cordis affligentes cogitationes, 

Et gratias meas promereri studeat, cujus emaciatur paene precibus facies? 

Dixit; nec quisquam ex multitudine restitit, qui non largitus esset et be- 
neficia sua in eum profudisset. Quare prosperata petitione et drachmarum centuria 
completa, gratias egit, felicitatem apprecans, et a crure discessuro sustulit laciniam. 
Ego vero secutus sum, scire cupiens, quamnam puellam in gynaeceo suo educarit 
et quosnam rerum suarum initio interfecerit. Ibi ille, quasi celeritate, qua surrexerara, 
edoctus esset de desiderio meo, appropinquavit ad me et, intellige, inquit 

Amice! occidere, de meae «ortis bomine dictum, significat vinum miscere; non 
occido dente acuto aut gladio. 

Quare diu in domo retenta virgo filia est viti*, non virgo ex filiabus nobilium; 

Quam quidem ut in scyphum et poculum immittam surrexi, ut vidisti, et jam 
residebo. 

Adverte quae dixi, et pro arbitrio tuo, si vis, ignosce ant vitupera. 

r 

His addidit: ego sum homo per ebrietatem nocens, tu contra pusillanimis; 
magna ergo inter nos est difTercntia. Tum valedixit et abiit, relicto mihi in via- 
ticum adspectu amorem prodente. — 

Malatiensi9. 

Narravit Haret Hammamita. Procumbere feci Malatiae camelam separationis 
et pera mea plena erat dureis. Ex quo autem illuc diverteram, assumseram consue, 
ttidinem adaquandi ad aquas laetitiae et venandi fugaces bellas (divulgatas per re- 
\ gionem fabulas), nec me fugiebat quod gratum auditu esset aut visu, nec vacuus 
erat a me locus lusus aut gaudii} usque dum non superesset negotium in ea (urbe) 
nec desiderium ultra in ea commorandi} serio erogavi pecuniam , Ut emerem ad iter 
necessaria. Quod cum perfecissem, et parata essent jumenta, quibus opus erat, vidi 
novem viros, qui emto vino ascenderant collem} lenitas eorum erat compes oculo- 
rum, delectatio erat dulcedo verborum. Accessi ergo ad eos, cupidus conversationis, 
non vini, et appetens congressus, non poculi} et cum illis insertus essem decimus, 
additusque socius, inveni eos filios diversarum matrum, desertorum peragratores, 
nisi quod cognatio urbanitatis eos conjunxerat ut generis cognatio, paremque inter 
eos fecerat dignitatis gradum , rat splenderent instar astri geminorum , aut camelae, 
cujus omnes proportionales sunt partes. Et laetitiam mihi creabat accessisse ad eos, 
et commovebar ad laudandam constellationem, quae me adduxerat, incepique meas 
sagittas cum ipsorum versare, sanitatem petens ex odore ingenii eorum, non vini. 

Usque dum eo pervenimus, ut aenigmata proponeremus vicissim, ut si, in- 
tendens ut respondeatur Karamata, honores, interroges, quid est simile 
Naumu fata, somnus praeteriit? Et exorsi sumus retegere halluci, 
nationem et hebetudinem visus, et decerpere spinas et fructus. Dum vero 
explicabamus vestes novas et tritas protrahebamusque pingue et macrum, ve- 
nit ad nos senex, cujus jam abierat forma et color, residua erat experientia et 
scientia, et simulavit se spectatorem et auditorem, qui colligeret quod nos sparge- 
remus} excussis vero crumenis nostris et manifesta desperatione, cum videret nihil 
producere haurientem et descendentem, colligens syrma et occiput nobis advertens, 
dixit: non omne nigrum est dactylus, nec omne rubicundum est vinum. Et adhae- 
simus ei ut lacerta ramis, prohibuimusque cingentes a tractu in quem tendebat, 

regerentes: medicamentum scissi est ut consuatur, si non — vindicta erit vindicta} 
nec in animum inducas tuum, conviciis vulnerare et amplam facere rupturam, tum 
abire. Flexit ergo habenam rediens, tum loco suo decubuit firmiter et dixit. Quod 
si me scrutamini disputatione, judicabo ut judicavit Salomo de sato. Sciatis 
velim, praediti ingenio liberali et crumenis aureorum plenis: si proponuntur aenig- 
mata, ut examinentur ingenia et eliciantur abstrusa, horum lex est, ut sint vocabula 
sibi vere respondentia, significantia, eruditasque continentia elegantias; quod vero 
excedit hunc ordinem, aequiparandura fructui deciduo, nec inditur canistro; et jam 
vidi vos non servasse hos fines, nec distinxisse verum a falso. Diximus: veritatem 
locutus es; admetire ergo nobis de simila tua undasque tuas in nos redundare sinas. 
Reposuit: faciam, ne dubitent fidem abrogantes, nec cogitent de me quaslibet cogi- 
tationes. Tum accedens ad virum prae ceteris spectabilem inquit: 

O tu, qui maximo es acumine in distinguendo, remque acn tangis! 

Quid respondet meae enuntiationi: Gua (Umidda) Bisid, fami («accurritur) 
commeatu? 

(Solutio : Tau- a i. q. Oua ct Mir L'q. Sdd ; utrumque conjunctui» efficit Toiromtr, vo- 
lumina scriptoria,) 

Secundum arridens cecinit: 

O tu, qui virtute praecellit, nec maculatur ignominia! 

Quid simile dicto aenigmata proponentis: Sabron (Azabai-hu) Ainon, tergum 
(quod feriit) oculus? 

(Sol. Mata i q. Sahr ct Am i. q Aia ; utrumque conjunctum Mataain, qui hasta confo- 
diunt hostem.) 

Tum tertium adspexit dicere ordiens: 

O tu, cujus ingenii partus similes sunt nummis probatis! 

Quid simile, si cui diceres: ZAdafa GSTsa, offendit trunenm? 

(Sol. AI/ i.q. Zddafa, Azilet i. q. Coi to; ufnitnyue conjunctum Alfaiikt, sphaerula media 
monilis .) 

Tum collum flexit ad quartum inquiens: 

' O tu, qui elicis absconditum aenigmatum arcanorumque animi conceptuum! 

Age, explica milii, quid simile dicto: Tanawal Alf Dinir, accipe mille de- 
narios? 

(Sol. Ild i. q. Tantncal et Piet i. q. Alf Dmar; uirunique conjunctum Radiet, du* gregis 
* «i donum.) 

Tum obtutum suum defixit in quintum et dixit: 

O tu ardens ingenio, frater acumini* conspicui! 

Quid respondet dicto Ahmala Haljet, mitium fecit ornatam? Explica, «j. 
recta et via, et festina. 

("SW. Air ha i. q Ahmala et Sehiat i. 7. Hiljet } ut ram 71 oonjamctwm Alrhdiekit*. tegmentum 
ephippii vei diei judieii.) 

• Tum respexit sextum dicens: 

O tu, cujus metae adtingendae currentium pastus impares sunt debilesque! 

Quid simile dicto: Acfaf! Acfaf! abstine! abstine! — ? 

(Sot. Mah Mah i. 7. ArJaJ Acfaf} vtrumijui conju nctam Makmah, dilectum longe taleque 
patent.) 

r Tum occupavit septimum aenigmate dicens: 

O tu, cujus clare patet intellectus et manifestus est altu* acuminis gradus ! 

Elucida, qui nunquam diserte explanandi facultate non gavisus es, quid simile 
dicto: Abchakik aflata, frater aufugit? 

( Sol Alack L 7. Altchakik, Tdra i 7. Aflata} utrumque conjunctum, Alachtdr , periculo.) 

Tum octavum audire jussit, dicens: 

O tu, cujus virtutis horti humectato* rore habent flores nitentes! 

Quid simile, si diceres aenigmata proponenti : aenigmatum possessor Ma acbt&ra 
fidhdhet, non praehabuit argentum? 

(Sol. Abd i. q. Ma achtdca et riket i. 7. fidhdhet ; utrumque conjunctum Aburikct, /unci 
, hicolom, oculi.) 

Nonum deinceps acuto obtutu petivit dicens: 

O tu, in quem digitos intendunt ob animum ingenuum et excellentem scientiam! 

Expedi nobis, quid simile dicto: Dus Gam&et, occulta scientiam? 

(Sol. Td t. 7. Dum et Fiet i. 7. Oumcfet; utrumque conj, Taflet, uva.) 

Perrexit referens. Et cum venisset ad me, concussit humeros meos et dixit: 

O tu, qui tene* sarcasmbs, quibus angi* adversarios et confodis! 

Facundus es explicator; profer igitur simile dicti: Cbalt mkut, avuncule 
mi tace!! 

(Sot. Chali i. 7. Chalt et Zah i. q. uskut } u. 0 ■ ChaUtah, lineera amicitia.) 

Ilis effatis adjecit. Iam ego sitim vestram restinxi, vosque pavi. Si vero 
vultis, altera vice vobis potum praebebo. Dixit; et cepit nos vehementia sitis, 

'ita ut peteremus, altera vice nobis bibendum daret. Respondit: ego non sum, 
uti qui aliunde acceptum dat socio, nec ut ille, qui nonnisi in cute pinguedinem 

habet. Rediens ergo ad primum inquit: 

« 

O tu, cujui, cum obscura videtur abstrusa sententia, solvunt subtiles cogitatione* ! 

Si quando aenigmata proponens dicit: Chud Tilk, teneas hoc, quid huic dicto 
revera simile? 

(Sol. Ha i. q- Chud et Tik i. q. tilk ; u. e. IldtOc, teneat hoe.) 

Dein conversus collo ad secundum: 

O tu, cujus apparuit facundia, virtutem revelans tuam! 

Quid simile proverbio: Hamar vahsch Ilalija, onager ornatus? 

(Sol. Ferd i. q. Ilamdr vahtch et Sin i. q. Halijd; a. e. Feratin , pl. voeit Firtan , regina 
in latrunculorum ludo,) 

Tum oculi nictu innuit tertio, dicens: 

O tu, qui es virtute et ingenio ut Asmai! 

Quid simile esset dicto tuo: Anfak! Takmah! eroga, repelle!? 

(Sol. Man i q Anfak rt Takim u q. Takmah; u. c. Muntakim, ulititeeni.) 

Porro quartum apertis oculis intuens: 

O tu, qui, quando difficile carmen obscurum est, tenebras illustrat! 

Quid simile dicto: Istanschi Rih Madamet, odorare vini odorem? 

(Sol. Huk i. q. Itlantehi Hih, et Rdh i. q. M adamet ; u. e. Rukrah, ampla ion it vita.) 

Tum furtim adspiciens quintum dixit: 

O tu, cujus procul abest mens, ut ad sollicite cogitandum lenteque responden- 
dum adigatur, aut ad haesitationem adducatur! 

Quid simile dicto: Rhatt Halka, tege perditos!? 

(Sol. Zkn i. q. Rhatt et Bur, pl. voeit Bdir, i q. HaBtd; u. e. Zuniur, palma tol it ar ia, 
ealamitai ) 

Nec non sextum adiit et cecinit: 

O frater intellectus, in quo tua dubium omne superat perfectio! 

Noctu quis pauxillum profectus est, S4ra Billa.il Muddet, quid huic 
dicto simile? 

(Sol. Sard i. q. Sdra et Hin i. q. Muddet; u- e. Sarakin, plur voeit Sirhan, idiota, Huded. 
luput.) 

Dein convertit oculos ad septimum, dicens: 

O tu, qui ornatui ei intellectu, cujus inter homines perennat mercatus! 

Tibi est elucidandi facultas; quid ergo simile dicto: Ahbab furukahu, ama 

4 

separationem ejus? 

(Sol. Mik L q. Ahbab e t h ah (pacor proprie) L q. Furuk ; u. e. Miklah funda.) 

Octavum adiit canens: 

O tu, cujus virtus ad cacumen pervenit, omnia superans cacumina! 

Quid simile dicto: Aethi ibrikan ialuh brhair Urvet, da splendens guttur» 
n i u m sine ansa!? 

(Sol. Vu i. q. Aethi cl Cuh i. q. lbrik ete., u. e. Vrkub, oerctriue.) 

Iam leviter arrisit nonum dicens: 

O tu, qui amplecteris haud dubie optimam scientiam et elucidandi facultatem! 

Quid, si aenigmatibus tecum concertanti, prudenti, diceres: Althaur Mulki, 
bos est possessio mea, huic dicto esset simile? 

(SoL Alidi L q. Thaur et IA i. q. Mulki,- e. c. Allati, uten tilia, rtl donatica.) 

Postremo vola apprehendit manicam meam inquiens: 

O tu, qui intellectu dubia penetrante et sideris tui luce excelsus es! 

Quid est simile sibilo labii, Zafir Gahfilatin? Explica hoc perfecte explicans! 

(Sol. Mukd i q. Zafir et Schafet i. q. Gahfilei ; u e. Mukaeehifct, detectio.) 

Perrexit referens. Et cum nos exhilaravisset eo, quod audiveramus et cupe- 
remus expositionem, diximus ei: non sumus ex equis hujus hippodromi, nec manus sunt 
nobis ad solvendum hunc nodum; quod si tu explicaveris, gratum nobis feceris, 
sivero celaris, moerore affeceris. Hic substitit paulium, binas suas voluntates con- 
sulens sagittasque suas versans, usque dum ei placuerat dare, quod petiveramus. 

Mox ad coetum accessit sic faciens verba. Docebo vos quod nescivistis nec cogi- 
tastis vos edoctum iri; jam igitur vestris illigate memoriis et exornate his floribus 
prata vestra J Interpretationem aggressus rubiginem ingeniis nostris detraxit, si- 
mulque evacuavit manicas, ita ut intellectus noster sole clarius luceret, manicae 
vero fierent, quasi heri non fuissent Cum autem fugam pararet, de mansione 
querens et suspiria trahens ut liberis orbatus, haec effatus est 

Omnis pagas mihi est patria et ampla in eo mansio; 

Niti quod cor Serugi amore flagrat, ejusqus desiderio teneor. 

Haec est terra mea virgo, hic ather, unde flavi (ortus sum). 

Ejus piati desiderio, prae omnibus aliis, ardeo. 

Praeter hoc non aliud mihi suave, nec aliud, quamvis dulce, dulce est. 

Perrexit Haret Hammamita. Dixi sociis meis: ille est Abu Said Serugensis, 
cujus eloquentiae pars sequior aenigmata sunt; et incepi eis describere pulchritu- 
dinem ornatae ejus orationis, quamque obsequentem habeat linguam. Tum me 
converti et en! iam ille abierat et cum lucro suo evaserat. Mirati ergo sumus de 
facto ejus, nescii quo terrarum tetenderit 



T a n i t i c n s. 


Narrat Haret Hammamita. Fervente juventute mea morem gessi affectibus 
amoris, nec desii confabulari cum mollibus cervicem, et aures praebere suaviter 
modulantibus. Tandem vero, adveniente monitore et aufugiente florida aetate, magno 
latus sum appetitu ad rectam et consideratam vitam, poenituitque me eorum, quae 
deliqueram contra deum. Incepi igitur malos mores benefactis luere et caespitatio- 
nes corrigere, antequam excederem e vita; ac transii a matutina visitatione tenel- 
larum foeminarum ad conversationem cum probis, et a' conventione cum fidicinis 
ad frequentandos pietatis studiosos, juraviqne me non futurum socium alii, quam 
recedenti ab errore, cujusque animus solutus rediisset in plicam; quod si inveniebam 
effrenatum, diuque dormientem, removebam domum meam a domo ejus, fugie- 
bamque a scabie ejus et infamia. Cum autem peregrinatio me projecisset Tanim, 
traduceretque synagogam ejus laetificam, vidi in ea hominem indutum veste lacera, 
circumdatum hominum circulo conferto, spectatoribusque arcte consertis, decla- 
mantem firmo pectore et voce clara: Miser est filius Adami (homo), et quam 
miser! Nititur in mundo nullo firmo fulcimento, apprehendit sustentacula fallentia, 
mactatque amore ejus sine quiete. Occupatus est ut negligat se , avet ad miseriam 

suam, acquirere studet, quo possit gloriari, nec procurat quae necessaria sunt mundo 
futuro. Iuro per eum, qui libere dimisit maria, splendere fecit lunam, extulitque 
dignitatem duorum Iapidum! si homo intelligeret , sane eum poeniteret, et si repu- 
taret facinora perpetrata, sanguinem fleret} si reminisceretur retributionem, quod 
omisit assequi studeret, et si perpenderet reditum ad deum, facinoribus malis bona 
substitueret. O miraculum miraculorum, qui se praecipitem dat in gehennam colli- 
gendo anrnm, et reponit opes cognatis 1 Et o transcendens maxime mira mirum, 
quod te monet tinctura canitiei, vocatque sol tuus occidens, necdum permotus e» 
ad poenitentiam et vitiorum emendationem! Tam progressus est ad recitandum, 
modo in rectam viam ducentium. 

Vae illi, quem tua monet canities, et infixus haeret erroribus juventutis, 

Caecus currit in cupiditatis ignem, postquam debilitate jam tremere incepit, 
Prolongatque ludum renovatque, calcans quodcunque instraverit strator} 

Non reveretur canitiem, cujus astra prudens non vidit sine conturbatione, 

Nec se cohibet ab eo, quod interdicit prudentia, nec curat famam laniarii 
Ille si moritur — eheu sit procul! si vivit, similis est non viventi, 

Nil boni in vita hominis, cujus odor (famn) ut mortui, post decem dies effossi. 

Euge vero cujus fama bona pulchre splendet, ut vestis acupicta! 

Dic ei, quem peccatum suum vulnerat: periisti o miser, nisi spinam extrahis. 

Et sinceram agis poenitentiam, extirpasque, quod peccatorum nigrorum tibi in- 
fixum est; 

Conversare cum hominibus bene moratis, benigneque tracta levem mente et 
constantem; 

Pluma alam generosi, si fortuna eum vellit; non est qui prodesse non possit; 

Auxiliare afflicto injuria et, si non potet adjuvare, fac consoleris ; 

Erige, si quis te advocat, qui cecidit, forsan illo die resurrectionis sustentaberis; 

Et cape poculum admonitionis, bibeque, ac liberaliter propina redundans illi, 
qui sitit. 

Dixit; et cum finiisset sermonem ad lacrimas commoventem, recitassetque 
versus, surrexit juvenis jam robustior nudavitque corpus inquiens: O intellectu 
praediti , qui diligenter audivistis admonitiones ab illo recitatas , percepistisqne doc- 
trinam ad viam rectam ducentem! Qui eam accipere futurumque tempus sibi pros- 
perare vult, is mihi benefaciendo manifestet studium suum, nec deflectat a me donis 

suis. Per secreta scientem omnia et condonantem perseverantiam in peccatis! secre- 
tum meum videtis, quamvis vultus meus postulat, ut recondam. Adjuvate me ergo, 
quibus datum est auxiliari aliis! Dixit; et senex sermones habuit corda hominum 
juveni propensa facientes, facilitavitque petiti assecutionem, ita ut tandem scaturiret 
fons ejus, nudumque desertum luxuriaret herba. Cum autem impleta esset crumena, 
laudans Tanim in curstun effusus est. Seni quoque non placuit ultra manere, 
sustulitque manus ad precationem, tum se convertit ad abitum. Perrexit referens: • 
Et correptus desiderio eum explorandi solvendique ejus arcanum, secutus sum cur- 
rentem recta via, nec rumpentem velum silentii firmiter consutum. Cum vero, 
securus ab inopinato irruente, copiam mussitandi consecutus esset, inflexo ad me 
collo suo, salutansque salute hilaritatis, dixit: complacuitne tibi acumen hujus juve- 
nis? Respondi: per fidum et tutantem deum! Perrexit: ille est puer Serugensis senis, 
producentis margaritas e profundo maris. Regessi: juro te esse arborem fructus et 
flammam scintillae ejus! Quam conjecturam affirmans sagacitatemque laudans inter- 
rogavit: domusne est, quam celeriter attingere, ibique una poculum rufi vini bibere 
possimus? Hic dixi: vae tibi! homines pios esse jubetis et obliviscimiiii animas ves- 
tras? -At diduxit os, ut diducere solet ridens, transiitque haud litigans. Tum ei visum 
ad me redire meque allocutus est: serva haec a me praeceptore dicta: 

Pelle moerorem mero vino, tranquillaque pectus, nec excruciare aerumnij! 

Te reprehendenti vero, quod abigis curas, dic: sufficit, jam oscito. 

Tum adjecit: equidem nunc abibo, ubi haurire possim potura matutinum et 
vespertinum. Quod si societatem inire non vis, sed reprehendis eum, qui boni est 
animi, tu mihi non es comes, nec tua via mea est. Fac igitur ine missum et devita, 
nec perscrutare de me, nec sciscitare. Hinc se convertit ad fugam, nec respexit. Dixit 
Haret Ilammamita: ego vero flagrabam ira ad discessum ejus , cupiebamque, ei ne 
occurrissem. — 

